Wuchebricht # 6  12/11 - 18/11/2007  6. Wuche in Perth     Afangs Wuche het au dAnna ufe Summerfrisur umgstellt. Nid ganz eso churz wie ich zum Glück aber si het dHoor sicher um 15cm kürzt. Ansunschte hemmer noch dr Schuel immer chli für e Wohnig oder es Huus gsuecht. Mr hän gmerkt, dass es nid so eifach isch öppis zfinde. Vorallem au will mr rechti Asprüch hänmr wän zum Bispil möglichst nöch am Meer wohne aber glichzittig guete Zuegang zume  Transportmittel ind Stadt zha. Witer hemmer mit mehrere welle zämme wohne, e chline Sitzplatz ha und swichtigste isch es muess scho möbliert si! Alles wird worschinlich nid go, aber mr sin immerno guten Mutes öbis passends zfinde. Plant isch dass mr jez no bis am 8. Dez do in dr Homestay wohne und denn würde züglewe'll see!!   Am Mittwuch zObe isch widermol Students Night in dr Mustang Bar ufem Programm gstande. Das isch immer herrlich. Am Dunschtig hemmer e Fuessballmatch gege e  anderi Schuel gmacht.   Und scho isch wider Wuchenend gsidas startet immer miteme super BBQ in South Perth. Am Samschtig simer ines anders Reisebüro go e Offerte für eusi witere Toure go inehole. Mr sin do ufe sehr e ufgstellti und fachkundigi Beroterin gstosse, drum werde mr do am Zischtig alles go bueche. Zobe hemmer eus denn e gmüetliche Filmobe zu zweit gmacht.   So simer denn am Sunntig au fit und parat gsi fürs Feschta Brasileira..oder so.  Es isch eso, e guete brasilianische Fründ vo eus, dr Rodrigo, het eus iglade zume Brasilie Fescht (shet ebe extrem vil brasilianischi Studente do) wo eigentlich am Strand plant gsido aber sWätter chli unsicher gsi isch, het mes ine cooli halbdeckti Lokalität verleit. Sisch uf jede Fall e SUPER Event gsi. Zerscht hets brasilianischs Esse geh, denn hemmer chli öbis drunke, denn ischs langsam losgange mit tanzespöter sin denn e paar Capoeira-Künstler cho und hän e atemberaubendi Vorstellig ahne gleit (das  isch e traditionelli, vo de Afrikaner nach Brasilie brochti Tanz-Kampfkunst. Mr hän au sehr vil Föteli gmacht) Noch dem hän e super Samba-Band und 4 Carneval-Girls zunere no bessere Stimmig igheizt. Es sin glaub wirklich alli am tanze und singe gsi. Es isch au alles andere als schwer gsi sich vo dere tolle Mentalität loh mitzrisse, me het wit und breit nur strahlendi Gsichter gseh. Das Fesch tisch denn no öbbe bis am 8i Zobe gangeisch wirklich e tolli Sach gsi.   Das wers au  scho wider gsi vo dere Wuchealso für eus vergoht die Zyt do wie im Flug, ime Monet isch scho knapp Halbzyt. (Und dr Steve isch do!! Jiippeeeyyy!!)   Bis gli wider